Էմիլի Բրաունինգ

Էմիլի Ջեյն Բրաունինգ (, ), ավստրալիացի դերասանուհի, երգիչ և մոդել։ Դերասանական կարիերան սկսել է 1998 թվականին, «Որոտի արձագանք» հեռուստատեսային ֆիլմում փոքր դեր խաղալով։ Մեծ ճանաչում նրան բերեց Վայոլեթ Բոդլերի դերը, Դանիել Հենդլերի «Լեմոնի Սնիքետ. 33 դժբախտությունները» վեպի էկրանավորման մեջ։

Այլ առավել հայտնի ֆիլմերը և հեռուստասերիալները Էմիլի Բրաունինգի մասնակցությամբ. «Ուրվական նավ» (2002), «Անկոչները» (2009), «Քնած գեղեցկուհին» (2011), «Արգելված ընդունելություն» (2011), «Հյուր» (2013), «Վառիր ինձ» (2013), «Կախարդություն, կախարդություն» (2013), «Ամառը փետրվարում» (2013), «Տեր, օգնիր աղջկան» (2014), «Պոմպեյ » (2014), «Լեգենդ» (2015) և «Ամերիկյան աստվածներ» (2017)։

2011 թվականին Էմիլին թողարկել է իր առաջին ալբոմը՝ «Sucker Punch», իսկ հետո թողարկել է «Plush» (2013) և «God Help the Girl» (2014) ալբոմները։

Կենսագրություն 
Էմիլին ծնվել է 1988 թվականի դեկտեմբերի 7-ին Մելբուրն (Ավստրալիա) քաղաքում, Էնդրյու և Շելլի Բրաունինգների ընտանիքում։ Նա ունի երկու կրտսեր եղբայրներ՝ Մեթյու ու Նիկոլաս. 2006 թվականին ավարտել է Էլթեմի դպրոցը։ Մանկուց Էմիլին սիրել է ստեղծագործել, նա սիրում էր կարդալ տարբեր գրականություն, զբաղվել դիզայնով և շատ լուսանկարում էր։ Բայց ամենից շատ երազում էր խաղալ թատրոնում և կինոյում։

Այդ պատճառով մանկուց մասնակցել է դպրոցական ներկայացումներին և բեմադրություններին։ Շուտով իր ստեղծագործական ունակություններին սկսել են ուշադրություն դարձնել և ամեն անգամ խորհուրդ էին տալիս շարունակել դերասանական կարիերան։ 1998 թվականին Էմիլիին առաջարկել են մի փոքր դեր «Որոտի արձագանք» հեռուստասերիալում, այս դերի կատարումից հետո, նա լրջորեն սկսել է զբաղվել դերասանական կարիերայով։

Կարիերա

Առաջին դերեր 
Էմիլիի կարիերան սկսվել է տասը տարեկանում, փոքր դերով «Որոտի արձագանք» հեռուստասերիալում, նկարահանված «Hallmark» հեռուստաընկերության համար։ Շուտով նա սկսել է հայտնվել փոքր դերերով ավստրալիական ֆիլմերում և հեռուստատեսային ներկայացումներում, հետո նա ստացել է Ալիսիայի դերը «Ինչ-որ բան օդում»  հեռուստասերիալում (2000-2001) ու Հեյլի Ֆուլթոնի դերը «Բլուհիլերներ» հեռուստասերիալում (2000-2002)։ 2001 թվականին Բրաունինգը հայտնվել է գլխավոր հերոս Սթիվ Մայերսի (նրան խաղացել էԲիլլի Քոննոլին) դստեր դերում, «Մարդը, ով դատավիճել է Աստծո հետ» ֆիլմում։

Սակայն երիտասարդ դերասանուհին հայտնի դարձավ լայն միջազգային հանդիսատեսին Քեթի Հարվուդի փոքրիկ, բայց շատ հիշարժան դերից հետո, «Ուրվական նավ» (2002) թրիլերում, որի համար նույն տարում նա արժանացել է «Ավստրալիայի կինոյի և հեռուստատեսության ինստիտուտի» մրցանակին, որպես «Լավագույն երիտասարդ դերասանուհի»։

2003 թվականին նա նկարահանվել է «Քելլիի ավազակախումբը» ֆիլմում, որտեղ իր գործընկերներն էին Օրլանդո Բլումը և Հիթ Լեդջերը։

Հետո, հաջորդ տարի, դերասանուհին խաղացել է Վիոլեթ Բոդլերերի դերը, Դանիել Հենդլերի «Լեմոնի Սնիքետ. 33 դժբախտություն» գրքերի շարքի էկրանավորմանը։

2008-2011 
2005 թվականից մինչև 2008 թվական, դերասանուհին ոչ մի տեղ չի նկարահանվել։ 2009 թվականին Էմիլին նշել է իր վերադարձը կինո, «Անկոչները» սարսափ ֆիլմում գլխավոր դերակատարությամբ։

2006 թվականին դերասանուհին հայտնվել է «Evermore» խմբի, «Light Surrounding You» կոմպոզիցիայի երաժշտական տեսահոլովակում։ Այդ նույն թվականին նա նկարահանվել է «Light Surrounding You» երաժշտական տեսահոլովակում։ Կադրից դուրս խումբը հայտնել է. «Մենք այդքան էլ լավ դերակատարներ չենք, այդ պատճառով մենք որոշեցինք վերցնել Էմիլիին»։

Այնուհետև նա չներկայացավ «Մթնշաղ» ֆիլմի համար, Բելլա Սվոնի դերի համար լսումների փորձին, պատճառաբանելով հոգնածությունը, չնայած հեղինակի՝ Ստեֆանի Մայերի հավանությանը։

2009 թվականից հետո ռեժիսոր Զաք Սնայդերը, «Հսկիչները» և «300 սպարտացիները» ֆիլմերի ստեղծողը, 21-ամյա դերասանուհուն առաջարկել է Տիկնիկ աղջկա դերն իր նոր «Արգելված ընդունելություն» ֆիլմում։

Քանի որ Բրաունինգն այն ժամանակ անընդհատ աշխատում էր կինոյի մեջ, 2010 թվականի փետրվարին հայտարարվեց, որ նա խաղալու է գլխավոր դերը  Ավստրալիայի «Քնած գեղեցկուհի» անկախ ֆիլմում։

2012 - մինչ օրս 
«Քնած գեղեցկուհին» ֆիլմի նկարահանումներից հետո, դերասանուհին մեկնեց Չիլի, Սեբաստիան Սիլվայի «Կախարդություն, կախարդություն» (2013)  ֆիլմում նկարահանվելու համար։ Ֆիլմը ցուցադրվել է 2013 թվականին «Սանդենս» կինոփառատոնում, իսկ Film.com կայքը ֆիլմը բնութագրել է, որպես 2013 թվականի լավագույն ֆիլմերից մեկը։

2012 թվականին նա փոխարինել է անգլիացի դերասանուհի Օֆելիա Լովիբոնդին, «Ամառը փետրվարում» ֆիլմում։

2012 թվականի հուլիսին Բրաունինգին հրավիրել են նկարահանվել «Տեր, օգնիր աղջկանը» երաժշտական ֆիլմում, նրա խաղընկերները դարձել էին Օլլի Ալեքսանդերը, Հաննա Մյուրրեյը, Փյեր Բուլանջեն Սարա Սվայրը և ուրիշներ։

Էմիլի Բրաունինգը, ոչ միայն դերասանուհի է, այլև երգիչ։ Հատուկ «Արգելված ընդունելություն» ֆիլմի համար, նա ձայնագրել է Eurythmics - «Sweet Dreams», Pixies - «Where Is My Mind?» և The Smiths խմբի «Asleep» երգերի քավեր-տարբերակները։

Հետո դերասանուհին նկարահանվել է «Պոմպեյ » պատմա-արկածային աղետ ֆիլմում, Փոլ Անդերսոնի ղեկավարությամբ։ Նրա խաղընկերները դարձել էին Քիթ Հարինգթոնը, Քերի Էնն Մոս, Ջարեդ Հարիսը, Քիֆեր Սազերլենդը, Ադեվալե Ակինոույե-Ագբադջեն, Ջեսիկա Լուկասը և ուրիշներ։ Ֆիլմի պրեմիերան կայացել է ԱՄՆ-ում 2014 թվականին փետրվարի 19-ին։

2016 թվականի մարտի 17-ին, Էմիլի Բրաունինգը հաստատվել է Լորա Մունի դերին «Starz» ալիքի «Ամերիկյան աստվածներ» հեռուստասերիալում։

Անձնական կյանք 
Բրաունինգն ընդմիջում կատարեց իր դերասանական կարիերայում, որպեսզի ավարտի իր ուսումը «Էլթեմ» միջնակարգ դպրոցում և 2006 թվականի նոյեմբերին ստացել է Վիկտորիանական սերտիֆիկատ։

2011 թվականից Էմիլի Բրաունինգը հարաբերություններ է ունեցել անգլիացի դերասան և մոդել Մաքս Այրոնսի հետ, նրանք հանդիպում էին են մոտ մեկ տարի, բայց 2012 թվականի ամռանը զույգը բաժանվեց, պատճառը եղել է երկուսի ծանրաբեռնված աշխատանքային գրաֆիկը։

Ֆիլմագրություն

Վիդեոխաղեր

Սկավառակագրություն

Մրցանակներ և անվանակարգեր 
Ցանկը բերված է ըստ IMDb կայքի.

Ծանոթագրություններ

Արտաքին հղումներ 
 Էմիլի Բրաունինգի կայք

Ավստրալիացի դերասանուհիներ
Ավստրալիացի երգչուհիներ
Ավստրալիացի մոդելներ
Ավստրալիացի կինոդերասանուհիներ
21-րդ դարի երգչուհիներ